Dúchan: Blúirí ó Fhoclóir Mháirtín Uí Chadhain

Is cnuasach é Dúchan: Blúirí ó Fhoclóir Mháirtín Uí Chadhain de shamplaí foclóireachta a bhreac Máirtín Ó Cadhain maille le healaíon ó Seán Ó Flaithearta. Sa tréimhse díreach sular foilsíodh a úrscéal, Cré na Cille in 1949, a bhreac sé iad. Tá an t-ábhar ann bunaithe ar Fhoclóir Mháirtín Uí Chadhain, togra digiteach foclóireachta ó Acadamh Ríoga na hÉireann a tháinig amach sa bhliain 2021. Charles Dillon agus Colm Ó Cuaig a chuir an bunábhar in eagar agus is iad Máirín Nic Eoin MRIA agus Alan Titley a roghnaigh don chnuasach.

In éineacht le heolas ar chiall agus ar úsáid focal, tugtar léiriú suntasach ar shaol na Gaeltachta sna sleachta, mar a chonacthas é do mhórscríbhneoir Gaeilge an 20ú haois. Tá na samplaí ann rangaithe faoi théamaí éagsúla; an grá, an cogadh, an tsláinte, an aimsir agus an obair.

 Glacadh 
Dúirt Tuairisc: "Bhí éascaíocht stíle agus saibhreas cainte ar a chomhairle féin ag Máirtín Ó Cadhain. Má bhí, ní cheal staidéir a shaothraigh sé teilgean agus réim na Gaeilge a bhí beo lena linn. Bhailigh sé leaganacha agus chruinnigh sé stór focal ón uile chearn de Ghaeltacht na Gaillimhe agus tá ord agus eagar ar an obair sin uile faoi réir téamaí ag an lucht eagair. Cuireann ealaín Sheáin Uí Fhlaithearta toise breise áille fós leis an saothar."

Féach freisin
 Foclóir Mháirtín Uí Chadhain

 Naisc sheachtracha 
 An foclóir féin ar líne: focloiruichadhain.ria.ie

 Tagairtí 

Catagóir:Leabhair le Máirtín Ó Cadhain
Catagóir:Leabhair Éireannacha
Catagóir:Leabhair a foilsíodh in 2025
Catagóir:Leabhair a foilsíodh sna 2020idí
Catagóir:Acadamh Ríoga na hÉireann
Catagóir:Béaloideas na hÉireann
Catagóir:Splancfhicsean Éireannach
Catagóir:Splancfhicsean i nGaeilge